गुढ़ागौड़जी। बिजलीगुल होने के बावजूद बड़ागांव की गलियों में अब अंधेरा नहीं होता। यहां की गलियां अब रात को सौर ऊर्जा से रोशन हैं। प्रवासी भामाशाह ने गांव में करीब तीन लाख की लागत से दो दर्जन से ज्यादा सोलर लाइट लगवाई हैं।
बकौल ट्रस्ट सचिव चंदू शर्मा, भामाशाह की ख्वाहिश है कि बड़ागांव सोलर लाइट्स के मामले में केवल निकटवर्ती गांवों बल्कि जिले में मॉडल बने। गांव में और सोलर लाइट लगाने के लिए दूसरे ट्रस्टी भी आगे रहे हैं। गलियां रोशन होने से गांव में चोरी की संभावनाएं भी काफी कम हो गई हैं। ट्रस्ट की ओर से गांव के बच्चों को रियायती शुल्क पर स्नातकोत्तर तक की शिक्षा उपलब्ध कराई जा रही है।
गांव में फ्री वाई-फाई भी जल्द
सेठ शिवदत्त राय एजुकेशन चैरिटेबल ट्रस्ट की ओर से सोलर लाइट के बाद दूसरे चरण में ग्रामीणों को फ्री वाई-फाई सुविधा भी मुहैया कराई जाएगी। ट्रस्ट सचिव चंदू शर्मा ने बताया कि गांव में महत्वपूर्ण स्थानों पर वाई-फाई उपकरण लगाकर ग्रामीणों को निशुल्क सुविधा उपलब्ध कराई जाएगी। इसके लिए गांव में कुछ स्थानों का चयन किया गया है।
देर रात तक चहल-पहल
ग्रामीण रणवीर सिंह ने बताया कि सूर्यास्त होते ही गांव में जिंदगी थम जाती थी। लेकिन अब देर रात तक चहल पहल रहती है। मौलाना मोहम्मद ने बताया कि बिजली गुल होने के बाद भी गांव में अंधेरा नहीं होता। इससे परेशानी नहीं होती है। सुरेंद्रसिंह शेखावत ने बताया कि लाइट होने से अब चोरी का खतरा कम हो गया है।
hin_Deva hin_Deva bho_Deva hin_Deva hin_Deva hin_Deva